
Linnavara- ja Majandusameti kulude üleandmine

Kultuuriosakonna bilanssi
1. Asjaolud ja menetluse käik
Rahandusministeeriumi, Narva Linnavalitsuse ning AS-i Riigi Kinnisvara vahelise koostöö- ja käsunduslepingu nr 2011-21/22 alusel kajastas Narva Linnavalitsuse Linnavara- ja Majandusamet (edaspidi ka Linnavara- ja Majandusamet) 2012. aastal Narva Linnavalitsuse Kultuuriosakonna (edaspidi ka Kultuuriosakond) bilansis oleva ning hallatava asutuse hoone tegelikud remondikulud üldsummas 565,00 eurot.
Vastavalt Narva Linnavalitsuse 25.04.2005 määruse nr 373 “Investeeringute kajastamise kord” punktile 9 on Linnavara- ja Majandusamet kohustatud üle andma kantud kulud summas 565,00 eurot Kultuuriosakonnale vastavalt alljärgnevale loetelule:

	Jrk nr
	Asutuse nimetus
	Kogusumma, eurot

	
	Kultuuriosakonna asutused, sh:                             
	565,00

	1.
	Narva Kultuurimaja Rugodiv
	565,00


2. Õiguslikud alused
Narva Linnavalitsuse 25.04.2005 määruse nr 373 “Investeeringute kajastamise kord” punkti 9 kohaselt asutus, kelle eelarves on kinnitatud investeeringud, täidab eelarvet, teostab investeeringute iseloomu hindamise (kapitaliseeritud või mittekapitaliseeritud kulud) ning annab need Narva Linnavalitsuse korralduse alusel üle struktuuriüksusele, kelle bilansis vara on. 

Seega ei ole tegemist kohaliku elu küsimuse lahendamisega kohaliku omavalitsuse korralduse seaduse § 30 lõike 1 punktide 2 ja 3 tähenduses, vaid raamatupidamisliku tehinguga, mis oma olemuselt on internse iseloomuga haldusorganisatsiooni sisene enesekorralduslik küsimus.

3. Otsus

3.1. Narva Linnavalitsuse Linnavara- ja Majandusametil anda üle ja Narva Linnavalitsuse Kultuuriosakonnal võtta vastu oma bilanssi hiljemalt 28.12.2012. a kulud üldsummas 565 (viissada kuuskümmend viis) eurot 00 eurosenti koos lepingute, arvete ja tööde vastuvõtuaktide koopiatega vastavalt alljärgnevale loetelule:

	Jrk nr
	Asutuse nimetus
	Kogusumma, eurot

	
	Kultuuriosakonna asutused, sh:                             
	565,00

	1.
	Narva Kultuurimaja Rugodiv
	565,00


4. Rakendussätted

4.1. Narva Linnakantseleil teha korraldus teatavaks Narva Linnavalitsuse Linnavara- ja Majandusametile ning Narva Linnavalitsuse Kultuuriosakonnale.
4.2. Korraldus jõustub seaduses sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul selle teatavakstegemisest arvates.  

